ai4bharat/Pralekha huggingface dataset:
قبائیلی امور کی وزارت
جناب ارجن منڈا نے آج یوگا کے عالمی دن کے موقع پر جھارکھنڈ کے کھونٹی ضلع میں یوگا مہوتسو تقریبات کی قیادت کی
یوگا صحت مند رہنے میں ہماری مدد کرتا ہے اور اس پیغام کو پھیلانے کی ضرورت ہے: جناب ارجن منڈا
نئی دہلی، 21/جون 2022 ۔ یوگا کے عالمی دن کے موقع پر، قبائلی امور کے مرکزی وزیر جناب ارجن منڈا نے آج جھارکھنڈ کے کھونٹی ضلع کے برسا کالج اسٹیڈیم میں یوگا مہوتسو تقریبات کی قیادت کی۔
اس تقریب میں ڈپٹی کمشنر ششی رنجن، پولیس سپرنٹنڈنٹ امن کمار، ڈپٹی ڈیولپمنٹ کمشنر نتیش کمار سنگھ، سب ڈویژنل آفیسر سید ریاض احمد، فاریسٹ ڈویژنل آفیسر کلدیپ مینا نے بھی شرکت کی۔ تمام افسران کے علاوہ بڑی تعداد میں اسکول اور کالج کے طلباء کے ساتھ ساتھ بزرگوں اور عام لوگوں نے یوگا مشق میں حصہ لیا۔
پروگرام سے خطاب کرتے ہوئے مرکزی وزیر ارجن منڈا نے کہا کہ ہم آزادی کی 75ویں سال گرہ منا رہے ہیں۔ اسی وجہ سے آج ملک کے منتخب 75 شہروں میں بین الاقوامی یوم یوگ بڑے پیمانے پر منایا جا رہا ہے، جس میں کھونٹی بھی شامل ہے۔ انھوں نے یہ بھی کہا کہ بین الاقوامی یوم یوگ نہ صرف ملک میں بلکہ دنیا کے مختلف ممالک میں بھی منایا جا رہا ہے۔
وزیر موصوف نے وضاحت کی کہ اس سال بین الاقوامی یوم یوگ کا تھیم ’’یوگا فار ہیومینٹی‘‘ ہے۔ مرکزی وزیر نے مزید کہا کہ وزیر اعظم نریندر مودی نےبین الاقوامی یوم یوگ کو مزید بامقصد بنانے کے لیے ایک تھیم ترتیب دی ہے۔ انھوں نے یہ بھی کہا کہ یوگ ہمیں صحت مند رکھنے میں مدد کرتا ہے اور اس پیغام کو پھیلانے کی ضرورت ہے۔
بین الاقوامی یوم یوگ کے موقع پر ضلع ہیڈکوارٹر کے علاوہ دیگر دیہی اور قصبہ جاتی علاقوں میں بھی کامن یوگا پروٹوکول کا اہتمام کیا گیا۔
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت نے 10 سال بعد ٹریکٹروں کی اسکریپنگ کے بارے میں وضاحت جاری کی
سڑک ٹرانسپورٹ اور شاہراہوں کی وزارت  نے غیر موزوں اور آلودگی پھیلانے والی ٹرانسپورٹ اور نان ٹرانسپورٹ گاڑیوں کو ختم کرنے کے لیے گاڑیوں کے فلیٹ ماڈرنائزیشن رضاکارانہ پروگرام یا رضاکارانہ وہیکل اسکریپنگ پالیسی تیار کی ہے۔ پالیسی کے تحت گاڑیوں کی اسکریپنگ کے لیے انہیں استعمال کرنے کی کوئی مدت مقرر نہیں ہے۔ ایک گاڑی سڑک پر اس وقت تک چلائی جاسکتی ہے جب تک کہ آٹومیٹڈ ٹیسٹنگ اسٹیشن کے ذریعے جانچ کے بعد اسے فٹ پایا جاتا ہے۔
ایگریکلچر ٹریکٹر ایک نان ٹرانسپورٹ گاڑی ہے اور ابتدائی طور پر 15 سال کے لیے رجسٹرڈ ہے۔ 15 سال کی ابتدائی رجسٹریشن کی مدت مکمل ہونے کے بعد، اس کی رجسٹریشن ایک وقت میں پانچ سال کے لیے تجدید کی جا سکتی ہے۔
حکومت ہند نے کچھ سرکاری گاڑیوں کے علاوہ کسی بھی گاڑی کی مدت مقرر نہیں کی ہے جیساکہ مورخہ 16.01.2023جی۔ایس۔ آر 29  کے ذریعے نوٹیفکیشن میں بیان کیا گیا ہے۔
لہٰذا واضح کیا جاتا ہے کہ 10 سال بعد ٹریکٹروں کو لازمی طور پر اسکریپ کرنے کے سلسلے سے ٹویٹر اور واٹس ایپ سمیت میڈیا کے بعض حصوں میں گردش کرنے والی خبریں سراسر غلط، بے بنیاد اور بغیر کسی سچائی کے ہیں۔ خوف و ہراس پھیلانے پر غلط معلومات پھیلانے والوں کے خلاف قانون کے مطابق کارروائی کی جائے گی۔
۔۔۔
ش ح ۔ اس ۔ ت ح
U – 2756
(Visitor Counter : 50
وزیراعظم کا دفتر
وزیر اعظم نے ’’ابنڈینس اِن ملیٹس‘‘ نغمے کی ویڈیو جاری ہونے پر اس کا خیر مقدم کیا
وزیر اعظم جناب نریندر مودی نے ’’ابنڈینس اِن ملیٹس‘‘ نغمے کی ویڈیو جاری ہونے پر اس کا خیرمقدم کیا ہے۔ گلوکار فالو کے لکھے ہوئے نغمے، جو وزیر اعظم کے ساتھ پیش کیا گیا ہے، میں کاشتکاروں کو موٹے اناج اگانے اور دنیا بھر میں بھک مری کو ختم کرنے میں مدد کرنے کی ترغیب دی گئی ہے۔
وزیر اعظم نے ٹوئیٹ کیا:
’’ازحد تخلیقی اور یہ مزید افراد کو صحت مند طرز حیات اپنانے کے لیے ترغیب فراہم کرے گا!‘‘
امور صارفین، خوراک اور عوامی تقسیم کی وزارت
بیورو آف انڈین اسٹینڈرڈس نے’بی آئی ایس اسٹینڈرڈائزیشن چیئر پروفیسر‘ کے قیام کے لیےآئی آئی ٹی گوہاٹی، آئی آئی ٹی گاندھی نگر اور این آئی ٹی کالی کٹ کے ساتھ مفاہمت نامے پر دستخط کیے
تحقیق و ترقی کے منصوبوں کی سہولت ، نوجوان ذہن کی شراکت داری کو فروغ دے کر معیاری فارمولیشن سرگرمیوں کو مضبوط کرنےاور فروغ دینے کے لیے مفاہمت نامہ پر دستخط
بیورو آف انڈین اسٹینڈرڈز  نے انسٹی ٹیوٹ میں ’ بی آئی ایس اسٹینڈرڈائزیشن چیئر پروفیسر‘ کے قیام کے لیےآئی آئی ٹی گوہاٹی، آئی آئی ٹی گاندھی نگر اوراین آئی ٹی کالیکٹ کے ساتھ مفاہمت نامہ  پر دستخط کیے۔ یہ مفاہمت نامہ معیارات کی تشکیل میں ماہرین تعلیم کی فعال شرکت کو یقینی بنانے اور ہندوستانی معیارات کو تعلیم و تدریس میں نصاب کا ایک لازمی حصہ بنانے کے مقصد سے ملک کے ممتاز اداروں کے ساتھ اپنی وابستگی کو ادارہ جاتی بنانے کی سمت میں ایک اہم پہل ہے۔
بی آئی ایس اسٹینڈرڈائزیشن چیئر کو ملک میں اسٹینڈرڈائزیشن اور مطابقت سے متعلق تشخیض کے شعبے میں تحقیق اور ترقی، تعلیم و تدریس اور تربیت کے لیے لایا گیا ہے۔ اس میں سول، الیکٹریکل، مکینیکل، کیمیکل، زلزلہ سے متعلق انجینئرنگ، آبی وسائل کی ترقی اور بندوبست اور قابل تجدید توانائی کے منصوبوں، بنیادی ڈھانچے کی ترقی، طبی بائیو ٹیکنالوجی اور نینو ٹیکنالوجی، بائیو میٹریلز وغیرہ پر توجہ مرکوز کی گئی ہے۔ یہ سائنس اور مختلف شعبوں میں تعلیم و تدریس اور تحقیق و ترقی میں ایکسی لنس اور قیادت کو فروغ دے گا۔
اس موقع پر،بیورو آف انڈین اسٹینڈرڈز کے ڈائرکٹر جنرل، جناب پرمود کمار تیواری،نے کہا کہ اعلیٰ تعلیمی اداروں اور بی آئی ایس کے درمیان مفاہمت نامہ سے تحقیق و ترقی سے متعلق پروجیکٹوں میں سہولت حاصل ہوگی۔ یہ اسٹینڈرڈائزیشن کے عمل کے شعبے میں نوجوان ذہن کی شراکت داری کو فروغ دے کر معیاری فارمولیشن سرگرمیوں کو مضبوط اور فروغ دے گا۔ اس کے توسط سے سیمینار، کانفرنس، ورکشاپس، سیمینارز یا لیکچرز، تربیتی اور قلیل مدتی تعلیمی پروگرام مشترکہ طور پر منعقد کیے جائیں گے۔ پرمود کمار تیواری نے نئے معیارات کو وضع کرنے اور موجودہ معیارات کی تعمیل میں تعلیمی اداروں میں اسٹارٹ اپس اور انکیوبیشن سینٹرز کے ساتھ جڑنے کی ضرورت پر بھی زور دیا۔ انہوں نے امید ظاہر کرتے ہوئے کہا کہ ترقی کو فروغ دینے کے لیے ٹیکنالوجی کی جدت طرازی اور معیارات کی ترقی کو ایک ساتھ جوڑا جائے گا۔
آئی آئی ٹی گوہاٹی کے ایگزیکٹو ڈائریکٹر،؛ پروفیسر پرمیشور کے ایئر، آئی آئی ٹی گاندھی نگر میں ڈائرکٹر پروفیسررجت مونا، این آئی ٹی کالی کٹ کے ڈائریکٹر پروفیسر پرساد کرشنا،  نے اس پہل کے تئیں اپنی عہدبستگی کی یقین دہانی کرائی اور بی آئی ایس کے ساتھ تعاون کو آگے بڑھانے پر اتفاق کیا۔
سائنس اور ٹیکنالوجی کی وزارت
سی ای این ایس کل گولڈ نانو اسٹرکچر پر ت لیب میں حیاتیاتی زرات اور کیمیائی اشیاء کے مابین رابطے کا پتہ لگا سکتی ہے
نئی دہلی،17 اپریل : سینٹر فار نانو اینڈ سافٹ میٹر سائنسیز ، جو کہ محکمہ سائنس و ٹیکنالوجی کا ایک خود مختار ادارہ ہے، اس کے سائنسدانوں نے گولڈ نانو اسٹرکچر کو برائے کار لا کر آپٹیکل سینسنگ کے لئے ایک ذیلی پرت تیار کی ہے۔ ایسی پرتیں اپنے گرد و نواح میں ہونے والی تبدیلیوں کے تئیں کافی حساس ہوتی ہیں وار ان سے تجربہ گاہوں میں اہم زرات اور کیمیائی اشیاء کی حیاتیاتی اہمیت کا پتہ لگا سکتی ہیں۔شیشے کی پرت پر سونے کے انتہائی چھوٹے چھوٹے زرات قطار میں فاصلے پر سجے ہوتے ہیں۔ پرت کی لمبائی کے ساتھ ساتھ ان زرات کی جسامت میں بھی اضافہ ہوتا جاتا ہے جو بھری حد تک موزوں تریں آواز پیدا کرتے ہیں۔
یہ باریک پرت کیمیائی حساسیت کی جانچ کے لئے استعمال ہوتی ہے اور انزائم سے متعلق جانچ کی طرح ہی ری ایکشن کے محرکات کا پتہ لگانے میں اس سے مدد لی جا سکتی ہے۔ اس قسم کے استعمال میں ایک ہی صورتحال میں جانچ کے لئے کئی پرتوں کے استعمال سے بچنے کے لئے ٹھیک ڈھنگ سے جانچ کرنے کے لئے اسے ایڈمیٹ کرنا ہوتا ہے۔
ڈاکٹر وشو ناتھ اور ان کے معاون کارکن جن میں ایک ریسرچ اسکالر محترمہ برندھو مالنی ایس شامل ہیں ، انہوں نے ری ایکٹیو آیون ایچنگ اور انکلائنڈ اسپٹرنگ ٹیکنک کے ساتھ کو لائیڈل میتھو گرافی کو ملا کر یہ اسٹرکچر تیار کیا ہے۔ اس میں ہر ایک پوزیشن پر بڑھتے فاصلے کے ساتھ ، جس میں مقامی سطح پر سرفیس پلازمون ریزوننس  سرفیس پلازون ، پولازیشن اور ہائبریڈ موڈز کا انکشاف ہوتا ہے ، آپٹیکل اسپکٹروپیمائش کی جاتی ہے۔
پوزیشن کے ساتھ ہی ان آوازوں کی ویولینتھ میں اضافے کا پتہ بھی لگا ہے۔ پرت پر مختلف علم الشکال الاعضاء کا بھی پتہ چلا ہے جو لمبائی میں 50 این ایم سے 10 ایم ایم تک ہیں ۔ ایل ایس پی آر کی وجہ سے شرح النکاس کی زیادہ سے زیادہ حد کا پتہ چلا ۔ اس میں سب سے اوچی حساسیت 621.6 این ایم آر آئی یو کا پتہ چلا جو کہ ڈھانچہ میں سب سے زیادہ حساسیت کی سطح تھی ۔ ان کی یہ تحقیق پالازمونکس نام جرنل میں شائع ہو چکی ہے ۔
ریسرچ اسکالر اس کی مزید وضاحت پر کام کر رہی ہیں۔ انہوں نے کہا کہ ‘‘ہمیں اکثر و بیشتر حیوانات ویناتات نیز دوسرے مظاہر میں مختلف اور فعال رنگیوں سے واسطہ پڑتا ہے۔ زد میں آنے کی وجہ سے پیدا ہوتے ہیں۔ ایسا یہ سوال پیدا ہوتا ہے کہ مادے کی خصوصیات کو اسے چھوٹا بڑا کر کے تبدیل کر سکتے ہیں تو میرا جواب ہے کہ ہاں’’۔
ریسرچ اسکالر محترمہ برندھو مالینی ایس نے اپنی بات کی وضاحت کرتے ہوئے بتایا کہ ‘‘ اس کا پتہ سب سے پہلے مائیکل فراہ نے مائیکل فراڈے نے لگایا تھا کہ نانو میٹر پر سونے زرات کی جسامت کو گھٹانے سے اس کا رنگ معمول کے پیلے رنگ سے تبدیل ہو کر سرخ ہو جاتا ہے۔ روشنی جب دھات کے الیکٹرون کے رابطے میں آتی ہے تو الیکٹرون میں مجموعی طور پر حرکت پیدا ہوتی ہے جسے ہم سرفیس پازمون کے طور پر جانتے ہیں ’’۔
DOI:https://doi.org/10.1007/s11468-019-01108-3
نقشہ:سبسٹریٹ  کا تصوری خاکہ اور الیکٹرون مائیکرو اسکوپ میں نظر آنے والی خارج ہوتی شماعیں جو مختلف مقامات پر گولڈ نانو اسٹرکچر شش پہلوی شکلوں کی قطار نظر آ رہی ہیں۔ محلول کے انعکاسی اشارئے میں اضافہ جو ایل ایس پی آر میں منتقل ہو رہا ہے ۔ تصویر میں انعکاسی اشارئے کے ساتھ صدائی ویولینتھ میں اتار چڑھاؤ نظر آر ہا ہے۔
عملے، عوامی شکایات اور پنشن کی وزارت
یونین پبلک سروس کمیشن  کے ذریعہ اپریل 2023 میں بھرتی نتائج کو حتمی شکل دے دی گئی
یونین پبلک سروس کمیشن نے اپریل 2023 کے دوران درج ذیل بھرتی کے نتائج کو حتمی شکل دے دی ہے۔ سفارش کردہ امیدواروں کو انفرادی طور پر ڈاک کے ذریعے اُن کے عہدوں کے ساتھ مطلع کر دیا گیا ہے۔ دیگر امیدواروں کی درخواستوں پر مناسب غور وخوض کیا گیا، لیکن افسوس کہ انہیں انٹرویو کے لیے بلانا/اس عہدے کے لیے ان کی سفارش کرنا ممکن نہیں رہا۔
فہرست دیکھنے کے لئے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-5656
(Visitor Counter : 59
وزیراعظم کا دفتر
وزیر اعظم نے مہاراشٹر کے وزیر اعلی کے طور پر حلف لینے پر جناب ایکناتھ شنڈے کو مبارکباد دی
نائب وزیر اعلی کے طور پر حلف لینے پر جناب دیویندر فڑنویس کو بھی مبارکباد پیش کی
نئی دہلی۔ 30 جون وزیر اعظم جناب نریندر مودی نے جناب ایکناتھ شنڈے کو مہاراشٹر کے وزیر اعلیٰ کے طور پر حلف لینے پر مبارکباد دی ہے۔
وزیر اعظم نے ٹویٹ کیا:
’’میں جناب ایکناتھ شنڈے جی کو مہاراشٹر کے وزیر اعلی کے طور پر حلف لینے پر مبارکباد پیش کرتا ہوں۔وہ زمینی سطح کے رہنما ہیں، وہ اپنے ساتھ بھرپور سیاسی، قانون سازی اور انتظامی تجربہ لے کر آئے ہیں۔ مجھے یقین ہے کہ وہ مہاراشٹر کو مزید بلندیوں تک لے جانے کے لیے کام کریں گے۔‘‘
وزیر اعظم نے جناب دیویندر فڑنویس کو بھی مہاراشٹر کے نائب وزیر اعلی کے طور پر حلف لینے پر مبارکباد پیش کی۔
ایک ٹویٹ میں، وزیر اعظم نے کہا:
’’جناب دیویندر فڑنویس جی کو مہاراشٹر کے نائب وزیر اعلی کے طور پر حلف لینے پر مبارکباد۔ وہ بی جے پی کے تمام کارکنان کے لیے ایک تحریک ہیں۔ ان کا تجربہ اور مہارت حکومت کے لیے ایک اثاثہ ہوگی۔ مجھے یقین ہے کہ وہ مہاراشٹر کی ترقی کی رفتار کو مزید مضبوط کریں گے۔‘‘
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7097
(
سماجی انصاف اور تفویض اختیارات کی وزارت
قومی اور ریاستی قانونی خدمت اتھارٹی
قومی قانونی خدمات اتھارٹی  اس طرح کا کوئی مخصوص ڈاٹا بر قرار نہیں رکھتی ہے جو یہ بتائے کہ درج فہرست ذاتوں  اور درج فہرست قبائل  کے خلاف مظالم کے شکار کتنے کیسوں کو قانونی خدمات مہیا کرائی گئیں۔
البتہ ، قانونی خدمات اتھارٹیز ایکٹ ، 1987 کے سیکشن 12 کے تحت ، این اے ایل ایس اے کو اختیار دیا گیا ہے کہ وہ درج فہرست ذاتوں یا درج فہرست قبائل کے کسی ممبر کو ان کی آمدنی سے قطع نظر مفت قانونی خدمات مہیا کرائے ۔ این اے ایل ایس اے ان کیسوں کی قسم میں کوئی امتیاز نہیں کرتی ہے جس میں کسی ایس سی اور ایس ٹی سے تعلق رکھنے والے فرد کے ذریعہ امداد طلب کی گئی ہے اور مذکورہ اقسام کو ہر طرح کی امداد مہیا کرتی ہے۔
مالی سال 2020-21 اور موجودہ مالی سال 2021-22  کے دوران قانونی خدمات اتھارٹیز ایکٹ،1987 کے تحت ، قانونی خدمات کے ذریعہ فائدہ اٹھانے والے ایس سی اور ایس ٹی سے تعلق رکھنے والے افراد کی تفصیلات مندرجہ ذیل ہے۔
|
|
سال
|
|
قانونی خدمات کے ذریعہ فائدہ اٹھانے والے ایس سی سے تعلق رکھنے والے افراد کی تعداد
|
|
قانونی خدمات کے ذریعہ فائدہ اٹھانے والے ایس ٹی سے تعلق رکھنے والے افراد کی تعداد
|
|
2020-21
|
|
33335
|
|
39064
|
|
2021-22 
|
|
220237
|
|
211171
این اے ایل ایس اے اس طرح کا کوئی مخصوص ڈاٹا برقرار نہیں رکھتی ہے جو یہ بتائے کہ درج فہرست ذاتوں اور درج فہرست قبائل  ایکٹ ،1989 اور قواعد 1995 کے تحت کتنے بیداری کے کیمپ منعقد کئے گئے۔
البتہ ، این اے ایل ایس اے کے زیر اہتمام ریاستی قانونی خدمات اتھارٹیز کے ذریعہ غریبوں اور حاشئے پر پڑی برادریوں جس میں ایس سی /ایس ٹیز شامل ہیں کے لئے قانونی بیداری کیمپ منعقد کئے گئے۔
مالی سال 2020-21 اور موجودہ مالی سال 2021-22  کے دوران منعقدہ شد ہ پروگراموں اور ان پروگراموں میں شریک افراد کی تفصیلات مندرجہ ذیل ہیں:
|
|
سال
|
|
منعقدہ شدہ پروگرام
|
|
شرکت کرنے والے افراد
|
|
2020-21
|
|
126541
|
|
1,30,69,637
|
|
2021-22 
|
|
532808
|
|
24,16,45,242
درج فہرست ذاتوں اور درج فہرست قبائل  سے متعلق ایکٹ، 1989 اور قواعد 1995 کے تحت متاثرین کی مدد کے لئے کوئی مخصوص فنڈ این اے ایل ایس اے کے لئے خاص نہیں ہے۔
البتہ، شہری حقوق کی حفاظت ایکٹ ،1955 اور درج فہرست ذاتوں اور درج فہرست قبائل  سے متعلق ایکٹ،1989 کے نفاذ کے لئے مرکز کی طرف سے اسپانسر شدہ ایک اسکیم نافز العمل ہے،جس کے تحت ریاستوں کو پی سی آر ایکٹ ، 1955 اور درج فہرست ذاتوں اور درج فہرست قبائل  سے متعلق ایکٹ،1989 اور اس کے تحت بنائے جانے والے قواعد کے فعال نفاذ کے لئے مرکزی امداد جاری کی جاتی ہے۔ اسکیم کی فنڈنگ کا طریقہ کچھ اس طرح ہے کہ مذکورہ ذمہ داری کے تحت ہونے والے تمام اخراجات 50:50 کے تناسب کی بنیاد پر مرکز اور متعلقہ ریاستی حکومتوں کے درمیان شیئر کئے جاتے ہیں،اور یونین ٹیریٹری انتظامیہ 100 فیصد مرکزی امداد حاصل کرتی ہے۔مرکز کی طرف سے اسپانسر شدہ اسکیم کے تحت ریاستی حکومت /مرکز کے زیر انتظام علاقوں کو بنیادی طور پر درج فہرست ذاتوں اور درج فہرست قبائل کے حفاظتی سیل اور اسپیشل پولس اسٹیشن کے کام کرنے اور مضبوط کرنے، خصوصی عدالتوں کے قیام اور کام کرنے ، ظلم کے شکار افراد کی راحت رسانی اور با ز آباد کاری کرنے اور مختلف ذاتوں کے مابین شادیوں کے لئے نقد انعام اور بیداری پیدا کرنے کے لئے امداد مہیا کی جاتی ہے۔
یہ اطلاعات سماجی انصاف اور تفویض اختیارات کے وزیر مملکت جناب رام داس اٹھاولے کے ذریعہ آج لوک سبھا میں ایک تحریری جواب میں دی گئیں۔
وزارت آیوش
آیوش کی وزارت کی مصنوعات ساز یونٹ آئی ایم پی سی ایل نے 160 کروڑ روپے کی آمدنی سے متجاوز اب تک کا سب سے زیادہ کاروبار کیا
نئی دہلی 14 اپریل 2021: اپنی مصنوعات کی فروخت میں ڈرامائی اضافے کے ساتھ فروغ پذیر آیوش کی وزارت کی سرکاری زمرے کی مصنوعات ساز یونٹ، انڈین میڈیسنس فارماسوٹیکل کارپوریشن لمیٹڈ  نے مالی سال 21-2020 میں 164.33 کروڑ روپے  کا ریکارڈ کاروبار کیا ہے۔ اس محاذ پر یہ کمپنی کی تاریخ میں سب سے بڑی کامیابی ہے اور اس نے متعلقہ سال میں تقریبا 12 کروڑ روپے کا اب تک کا سب سے زیادہ منافع حاصل کیا ہے۔ پچھلے سال 20۔2019 میں کمپنی کی بہترین آمدنی 97 کروڑ روپے کی تھے۔ یہ ترقی عالمی وبا کووڈ 19 کے تناظر میں عوام کے ذریعہ آیوش مصنوعات اور خدمات کو تیزی سے اپنانے کی ترجمانی کرتی ہے۔
آئی ایم پی سی ایل کی حصولیابیوں میں ایک اوراضافہ اس وقت ہوا جب سینٹرل ڈرگس اسٹینڈرز کنٹرول کنٹرول تنظیم  نے اپنی 18 آیورویدک مصنوعات کے لئے حال ہی میں مارچ 1821 میں ڈبلیو ایچ او جی ایم پی / سی او پی پی سرٹیفیکیشن کی سفارش کی۔ ‘ورلڈ ہیلتھ آرگنائزیشن کی گڈ مینوفیکچرنگ پریکٹسیز / فارماسوٹیکل پروڈکٹ سرٹیفکیٹ ’ منظوری کمپنیوں کو معائنے کے بعد دی جاتی ہے۔ یہ سرٹیفیکیشن آئی ایم پی سی ایل کی مصنوعات کے معیار کی توثیق ہے۔ اس سے عالمی سطح پر آئی ایم پی سی ایل کو معیاری ادویات کی برآمدات شروع کرنے میں مدد ملے گی۔
آئی ایم پی سی ایل ملک میں آیوش دواؤں کا سب سے قابل اعتماد مصنوعات ساز ہے اور سب جانتے ہیں کہ اس کی مصنوعات انتہائی قابل بھروسہ ہیں۔ عالمی وبا کووڈ 19 کے دوران اس نے کم سے کم وقت میں ملک کی ضرورتوں کو پورا کیا۔ غالباً یہ اس ملک کی پہلی کمپنی ہے جس نے آورکشلمونو بوسٹنگ کٹ کی حیثیت سے قوت مدافعت کو بڑھانے والی دوائیں فراہم کیں۔ یہ 350 روپے میں دستیاب اپنی نوعیت کی سب سے کم قیمت والے کٹس ہیں جو ایمیزون پر بھی دستیاب ہے۔ پچھلے دو ماہ میں اس طرح کے قریب 2 لاکھ کٹس فروخت ہوچکے ہیں۔
سر دست آئی ایم پی سی ایل مختلف بیماریوں کے لئے 656 کلاسیکل آیورویدک، 332 یونانی اور 71 آیورویدک وابستگی والی دوائیں تیار کررہی ہے۔ اس نے ایسینشیل ڈرگ لسٹ  کے مطابق تحقیق اور ترقیاتی سرگرمیوں کے مظاہرے اور 25 نئی آیورویدک اختصاص والی دوائیں فراہم کرنے میں اہم کردار ادا کیا ہے۔
آئی ایم پی سی ایل کے ساتھ معاملات کرنے والے ہر سرکاری ادارے نے مختلف صحت پروگراموں میں مستقل مدد فراہم کرنے اور عالمی وبا کوویڈ 19 کے دوران مصنوعات کی غیر متوقع فراہمی کو یقینی بنانے میں کمپنی کی تعریف کی ہے۔
کامرس اور صنعت کی وزارتہ
بھارت اور متحدہ عرب امارات اگلے مہینے تک جامع اقتصادی شراکت داری معاہدہ  مکمل کریں گے: جناب پیوش گوئل
'یہ دونوں ممالک کے درمیان شاید اب تک کا سب سے تیز تر تجارتی معاہدہ ہوگا': جناب گوئل
'اس معاہدے کی کچھ خصوصیات اپنی نوعیت کی پہلی ہیں، خاص طور پر دونوں ممالک کے تناظر میں': جناب گوئل
جناب گوئل نے کہا کہ ہندوستانی معیشت گزشتہ سال کووِڈ کی وجہ سے ہونے والے نقصانات سے باہرنکل آئی ہے
کامرس اور صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے کہا ہے کہ ہندوستان اور متحدہ عرب امارات جامع اقتصادی شراکت داری معاہدہ  کو اگلے ماہ تک مکمل کر لیں گے۔ انڈیا گلوبل فورم، یو اے ای۔2021 کو ویڈیو کانفرنس کے ذریعے خطاب کرتے ہوئے، انہوں نے کہا، "ہمیں قوی امید ہے کہ بات چیت اس مہینے کے آخر یا اگلے مہینے تک مکمل ہو جائے گی۔" اس طرح یہ دونوں ممالک کے درمیان اب تک کا سب سے تیز ترین تجارتی معاہدہ ہوگا۔
جناب گوئل نے کہا کہ یہ معاہدہ دونوں ممالک کے لیے باہمی طور پر فائدہ مند ثابت ہوگا جو ایک دوسرے کی مارکیٹ تک رسائی یقینی کرے گا۔ 'اس معاہدے کی کچھ باتیں اپنی نوعیت کی پہلی ہیں، خاص طور پر دونوں ممالک کے تناظر میں۔'
جناب گوئل نے کہا کہ ہندوستانی معیشت پچھلے سال کووڈ سے نمٹنے کے لیے لگائے گئے انتہائی سخت لاک ڈاؤن کی وجہ سے ہونے والے نقصان سے کافی حد تک نمٹنے میں کامیاب رہی ہے۔انہوں نے کہا "ہم بہت پرکشش شرح نمو دیکھ سکتے ہیں - ہم نے دوسری سہ ماہی یعنی جولائی سے ستمبر میں 8.4 فیصد کی شرح نمو درج کی، جو آج دنیا میں سب سے تیزی سے بڑھتی ہوئی شرح نمو میں سے ایک ہے،" انہوں نے کہا۔ ہماری سرمایہ کاری اب تک کی بلند ترین سطح پر ہے۔ ہمیں حالیہ مہینوں میں کچھ معاملات میں زیادہ سے زیادہ ایف ڈی آئی یا ایف پی آئی موصول ہوئے ہیں۔ ہندوستانی کمپنیاں کہیں زیادہ تعمیل اور کہیں زیادہ منافع بخش نمو کے ساتھ نمو درج کر رہی ہیں۔ پچھلے چند مہینوں کے دوران ہماری برآمدات تجارتی اور خدمات دونوں محاذوں پر اب تک کی بلند ترین سطح پر رہی ہیں۔
ش ح۔س ک ۔ف ر
U.NO.14276
(Visitor Counter : 134
ماحولیات، جنگلات اور موسمیاتی تبدیلی کی وزارت
انڈین ٹینٹ ٹرٹل
نئی دہلی،7 اپریل ،2022
انڈین ٹینٹ ٹرٹل کو 1972 کے وائلڈ لائف کے شیڈیول ایک میں درج کیا گیا ہے اور اس طرح اس سے اعلی ترین تحفظ فراہم کیا گیا ہے۔ ایسی کوئی اطلاع نہیں ہے کہ دریائے نرمدا میں غیر قانونی کان کنی کی وجہ سےانڈین ٹینٹ ٹرٹل معدوم ہونے کے دہانے پرہے۔
حکومت نے جنگلی حیات اور ان کی رہائش گاہوں کے تحفظ کے لیے کئی اقدامات کیے ہیں جن میں انڈین ٹینٹ ٹرٹل کی نسل بھی شامل ہے۔ اس سلسلے میں اٹھائے گئے اہم اقدامات مندرجہ ذیل ہیں:
- ملک میں محفوظ علاقے، یعنی نیشنل پارکس، وائلڈ لائف سینکچوریز، کنزرویشن ریزرو اور کمیونٹی ریزرو بنائے گئے ہیں جن میں جنگلی حیات کو بہتر تحفظ فراہم کرنے کے لیے اہم مسکنوں کا احاطہ کیا گیا ہے، جس میں خطرے سے دوچار انواع اور ان کے مسکن شامل ہیں۔
- جنگلی حیات کو بہتر تحفظ فراہم کرنے اور رہائش گاہ کی بہتری کے لیے 'جنگلی حیات کی رہائش گاہوں کی مربوط ترقی' کی مرکزی اسپانسر شدہ اسکیم کے تحت ریاستی/مرکز کے زیر انتظام علاقوں کی حکومتوں کو مالی امداد فراہم کی جاتی ہے۔
- وائلڈ لائف  ایکٹ، 1972 اس کی دفعات کی خلاف ورزی پر سخت سزا فراہم کرتا ہے۔ یہ قانون جنگلی حیات کے جرم کے ارتکاب کے لیے استعمال ہونے والے کسی بھی سامان، گاڑی یا ہتھیار کو ضبط کرنے کا بھی انتظام کرتا ہے۔
- مقامی کمیونٹیز ماحولیاتی ترقی کی سرگرمیوں کے ذریعے تحفظ کے اقدامات میں شامل ہیں جو جنگلی حیات کے تحفظ میں محکمہ جنگلات کی مدد کرتی ہیں۔
- وائلڈ لائف کرائم کنٹرول بیورو  ریاستی/مرکز کے زیر انتظام علاقے اور دیگر نافذ کرنے والی ایجنسیوں کے ساتھ تال میل کرتا ہے تاکہ جنگلی جانوروں اور جانوروں کی اشیاء کے غیر قانونی شکار اور غیر قانونی تجارت کے بارے میں خفیہ معلومات جمع کرے۔
زولوجیکل سروے نے دریائے نرمدا میں امڈین ٹینٹ ٹرٹل پر غیر قانونی کان کنی کے اثرات اور دریا کے ماحولیاتی نظام پر اس کے اثرات پر کوئی سروے نہیں کیا ہے۔
یہ معلومات ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں دی۔
ش ح ۔ا م۔
U:3998
(Visitor Counter : 109
وزارت اطلاعات ونشریات
آل انڈیا ریڈیو 3 دسمبر 2022 کو اپنا سالانہ ڈاکٹر راجندر پرساد میموریل لیکچر نشر کرے گا
لوک سبھا کے اسپیکر جناب اوم برلا خطاب کریں گے
نشریات رات 9.30 بجے سے آل انڈیا ریڈیو کے پورے نیٹ ورک پر دستیاب ہوں گی
دوردرشن نیوز رات 10.30 بجے سے ڈاکٹر راجندر پرساد میموریل لیکچر کو ٹیلی کاسٹ کرے گا
آل انڈیا ریڈیو ڈاکٹر راجندر پرساد میموریل لیکچر کا سالانہ ایڈیشن 3 دسمبر 2022 بروز ہفتہ نشر کرے گا۔ لوک سبھا کے اسپیکر جناب اوم برلا خطاب کریں گے۔ یہ 3 دسمبر 2022 کو ہفتے کے روز رات 9.30 بجے سے آل انڈیا ریڈیو کے پورے نیٹ ورک پر نشر ہوگا۔ سامعین اس براڈ کاسٹ کو 100.1ایف ایم گولڈ، 102.6 ایف ایم رینبو، آل انڈیا ریڈیو کے پرائمری چینلز، ٹوئٹر پر @airnewsalerts، NewsOnAirOfficial یوٹیوب چینل اور NewsOnAir ایپ پر سن سکتے ہیں۔
دوردرشن نیوز اسی دن رات 10.30 بجے سے ڈاکٹر راجندر پرساد میموریل لیکچر کو ٹیلی کاسٹ کرے گا۔
ہندوستان کی آزادی کے 75 سال کے موقع پر اس سال کا موضوع ’’امرت کال میں بھارتیتا‘‘ ہے۔
ڈاکٹر راجندر پرساد میموریل لیکچر کے بارے میں:
آل انڈیا ریڈیو ہندوستان کے پہلے صدر ڈاکٹر راجندر پرساد کی یاد میں ڈاکٹر راجندر پرساد میموریل لیکچر کا اہتمام کرتا ہے۔ ڈاکٹر راجندر پرسادگی سادگی کی علامت، ایک مشہور اسکالر، دستور ساز اسمبلی کے صدر اور ایک عظیم وژنری تھے جو ہندوستان کو اور ہندوستانیت سب سے زیادہ اہمیت دیتے تھے۔
ان کی یاد میں اے آئی آر کی طرف سے لیکچر سیریز 1969 سے ایک اعزازی روایت رہی ہے۔ سابق صدر ڈاکٹر شنکر دیال شرما، سابق وزیر اعظم اٹل بہاری واجپئی، سابق نائب صدر ایم وینکیا نائیڈو، ہزاری پرساد دویدی، مہادیوی ورما، ہری ونش رائے بچن جیسی ہندوستانی ادبی شخصیات ان لوگوں میں شامل ہیں جنہوں نے ماضی میں ہندوستان کی ثقافتی اقدار اور اس کی پیشرفت سے متعلق وسیع موضوعات پر یہ باوقار یادگاری لیکچر دیا ہے۔
لیکچر کی ریکارڈنگ ہر سال 3 دسمبر کو ہندوستان کے پہلے صدر ڈاکٹر راجندر پرساد کے یوم پیدائش کے موقع پر آل انڈیا ریڈیو کے پورے نیٹ ورک پر نشر کی جاتی ہے۔ لیکچر سیریز ملک کے سیاسی، ثقافتی اور سماجی ماحول کا جائزہ لینے کی کوشش کرتی ہے۔ ان لیکچرز کے ذریعے ملک کی کامیابیوں اور مستقبل کے امکانات کا تنقیدی تجزیہ بھی کیا جاتا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-13225
(Visitor Counter : 72
وزارت خزانہ
آئی سی ڈی تغلق آباد درآمدات ،دہلی کسٹمز نے نابینا اور معذور خواتین اور مردوں کو خود کفیل اور خواتین کو با اختیار بنانے کےلئے سوچھتا پروجیکٹ ’’درشٹی سے سرشٹی‘‘ کو تعاون کے طورپر وقف کیا
آئی سی ڈی تغلق آباد درآمدات کمشنریٹ کے ’’درشٹی سے سرشٹی‘‘ پروجیکٹ کو ،دہلی کسمٹز زون کے چیف کمشنر جناب سرجیت بھوجابل نے وقف کیا،جس کا تعلق سی بی آئی سی کے سوچھتا ایکشن پلان کے تحت دہلی میں پانچ نابینا اسکولوں اور ہاسٹلز کی تزئین و آرائش سے ہے،یہ نابینا اور معذور خواتین اور مردوں کو خود کفیل بنانے اور خواتین کو بااختیار بنانے کی سمت میں تعاون کےلئے ایک پہل ہے۔
40.70لاکھ روپ کی مالیت کے اس منصوبے سے 2100 معذور خواتین اور مردوں کو تین سال کی مدت کے دوران براہ راست فائدہ ملے گا۔
جناب بھوجابل نے نابینا خواتین اور معذور وں کے مطالعہ کےلئے این اے بی انڈیا سینٹر ،ہوز خاص کا دورہ کیا اور ری انفورمنٹ ،واٹر پروفنگ ،پینٹنگ اور بیت الخلا کی تبدیلی ،سینٹر میں فرش کی ٹائلس کے کام کی آسان تدبیر کے ذریعہ اسکول اور ہاسٹل کم رہائشی مکانات کی تزئین و آرائش کے مشکل کام کا معائنہ کیا،جو ہر سال 135 خواتین کو پیشہ ور تربیت اور ڈیجیٹل بیداری ،کے پی او/بی پی او کے انڈسٹری سافٹ ویئر کا مطالعہ،بریسٹ کینسر کےسلسلے میں میڈیکل ٹریننگ ،سلائی اور کڑھائی کے ہنر اور دستکاری کی تربیت کے ساتھ ساتھ کھانا پکانے کے ہنر کی تربیت دے کر خود کفیل بنانے میں مدد کرتا ہے۔
دیگر معزز ہستیوں کے ساتھ ساتھ جناب بھوجابل نے بھی سبھی پانچ مقامات پر مکمل کئے گئے کاموں اور آئندہ سالوں میں ان کے اثرات پر مبنی ایک فلم بھی دیکھی ۔ان اثرات کی براہ تفصیل پیش کرنے کےلئے ان سینٹروں کے سینئر نمائندے بھی موجود رہے۔سینٹر کی طالبات نے ’خواتین کو با اختیار بنانے‘ کے موضوع پر ایک خوبصورت ڈرامہ بھی پیش کیا۔اس سال عالمی یوم خواتین کی تھیم ’تعصب کو توڑو‘ اس پروجیکٹ میں پوری طرح ضم ہے،کیونکہ آدھے مستفیدین طالبات ہیں،جو تعلیم اور ہنرمندی کی تربیت کے ذریعہ سے خود کفیل بن رہی ہیں۔
معزز افراد میں آئی سی ڈی درآمدات کے چیف کمشنر جناب سنجے گپتا، جنہون نے اس موثر پروجیکٹ کو شروع کرنے کےلئے افسروں کی ٹیم کی قیادت کی؛اے سی سی ،درآمدات کی پرنسیپل کمشنر محترمہ سمی جین، کمشنر آئی سی ڈی ،ٹی کے ڈی برآمدات ، محترمہ لیماتلا یادین اور آئی سی ڈی ٹی کے ڈی درآمدات کے جوائنٹ کمشنر جناب گنجن کمار، جناب شیکھر کمار اور محترمہ نشا گپتا موجود تھیں۔
آئی سی ڈی تغلق آباد ، اپنے حالیہ مقام پر،1983 میں بینگلور کے قیام کے بعد 1993 میں قائم ہونے والے ملک کا دوسرا لینڈ پورٹ ہے۔ یہ درآمداتوں اور برآمداتوں کی ضرورت کو پورا کرتا ہے اور شمالی ہندوستان کا سب سے بڑی اندرون ملک خشگ بندرگاہ ہے۔
امور داخلہ کی وزارت
فیصلہ کن قومی پالیسی اور منصوبۂ عمل کے نفاذ کے نتیجے میں تین سال کی مدت کے اندر ملک میں نکسلی تشدد کے واقعات میں تخفیف
نئی دہلی،11 فروری / داخلی امو رکے وزیر مملکت جناب جی کشن ریڈی نے لوک سبھا میں ایک سوال کے تحریری جواب میں ، جس کا تعلق نکسلی تشدد سے تھا ، بتایا ہے کہ 19-2017 ء کی مدت میں نکسلی تشدد میں لگاتار انحطاط رونما ہوا ہے ۔ بائیں بازو سے متاثرہ انتہا پسندی  کی صورت حال سے نمٹنے کے لئے ایک مجموعی طریقۂ کار اپنایا گیا اور حکومتِ ہند نے ایک قومی پالیسی اور منصوبۂ عمل وضع کیا ، جس کے تحت کثیر پہلوئی طریقۂ کار اپنایا گیا ۔ اس میں سلامتی ، ترقیات اور حقوق کو یقینی بنانا شامل ہے ۔ ساتھ ہی ساتھ مقامی برادریوں کے استحقاق کا بھی لحاظ رکھا گیا ہے ۔ فیصلہ کن انداز میں قومی پالیسی اور منصوبہ عمل کے نفاذ کے نتیجے میں بائیں بازو سے متاثرہ نکسلی تشدد میں اور اس کے جغرافیائی پھیلاؤ میں کمی واقع ہوئی ہے ۔
d.
|
|
سال
|
|
واقعات
|
|
مہلوک شہری
|
|
ایس ایف کے ذریعے مہلوک
|
|
ایل ڈبلیو ای کے تحت مہلوک
|
|
ایل ڈبلیو ای کے تحت گرفتار
|
|
2017 ء
|
|
908
|
|
188
|
|
75
|
|
136
|
|
1888
|
|
2018 ء
|
|
833
|
|
173
|
|
67
|
|
225
|
|
1933
|
|
2019 ء
|
|
670
|
|
150
|
|
52
|
|
145
|
|
1276
۔ ۔ ۔ ۔

U. No. 703
(Visitor Counter : 98